Snæfríður Sól Jórunnardóttir keppti í 200 metra skriðsundi á HM í sundi í morgun. Hún var rétt við Íslandsmet sitt í greininni en komst ekki áfram.
Snæfríður synti á 2 mínútum og 61 sekúndubroti en Íslandsmet hennar í greininni er 2 mínútur og 21 sekúndubrot. Hún varð í 20. sæti af 39 keppendum en 16 komust áfram í undanúrslit sem fara fram síðar í dag. Snæfríður Sól keppir næst í 100 metra skriðsundinu á miðvikudaginn. RÚV sýnir áfram beint frá mótinu í dag og hefst bein útsending klukkan 16.
FH tilkynnti í gærkvöld að Eiður Smári Guðjohnsen muni taka við þjálfun meistaraflokks karla í knattspyrnu út tímabilið 2024. Eiður tekur við liðinu af Ólafi Jóhannssyni sem rekinn var eftir tap gegn Leikni í síðustu umferð. FH er sem stendur í 9. sæti Bestu deildar karla og í tilkynningu frá félaginu segir að árangurinn hingað til í sumar sé undir væntingum. Eiður var í þjálfarateymi FH ásamt Loga Ólafssyni 2020 en lét af störfum til að taka við aðstoðarþjálfarahlutverki hjá karlalandsliðið Íslands. Eiður og KSÍ komust að samkomulagi um starfslok hans í nóvember á síðasta ári.
Barcelona varð í gær Evrópumeistari karla í handbolta, annað árið í röð, með sigri á Kielce frá Póllandi í úrslitum Meistaradeildarinnar. Leikurinn fór í framlengingu og að endingu vítakastkeppni þar sem Barcelona hafði betur. Lokatölur urðu 37-35. Haukur Þrastarsson og Sigvaldi Björn Guðjónsson eru báðir leikmenn Kielce en Sigvaldi hefur verið að glíma við meiðsli frá því á EM í janúar og Haukur kom ekki við sögu í úrslitaleiknum en skoraði mark í sigri liðsins í undanúrslitunum.
Matthew Fitzpatrick vann í gærkvöld opna Bandaríska meistaramótið í golfi. Fitzpatrick, Will Zalatoris og efsti maður heimslistans Scottie Scheffler skiptust á að leiða allan síðasta hring mótsins. Á 18 holunni tryggði Fitzpatrick sér sigurinn með pari á þeirri holu og var sex höggum undir pari að fjórum hringjum loknum. Scheffler og Zalatoris náðu ekki að fylgja honum eftir og enduðu báðir á fimm höggum undir pari. Titillinn er fyrsti risatitill Fitzpatricks á ferlinum.
Snæfríður Sól Jórunnardóttir var nálægt Íslandsmeti sínu í 200 metra skriðsundi á HM í sundi í morgun en rétt missti af sæti í undanúrslitunum. 